Xaflado Mr Buubaa uu kaga dhawaaqay musharaxnimadiisa ayaa siyaabo kala duwan loogu qabtay magaalooyinka Muqdisho iyo Nairobi, iyadoo xafladdii ka dhacday magaalada Muqdisho uu uga qeyb qaatay khadka Telefoonka isagoo ku sugan Nairobi, wuxuuna sheegay in markii uu arkay xaaladda cakiran ee Soomaaliya Marayso uu isku soo taagay xilka Madaxweynenimada Soomaaliya si buu yidhi uu dalka iyo dadka Soomaaliyeed uga samatabixiyo dhibaatada haysata “Waxaan aaminsanahay inaan ahay ninka keliya ee mideyn kara goob kali ahna isugu keeni kara gobolada Waqooyi (Somaliland) iyo kuwa Koonfurta ee Soomaaliya, dhib badan ayey dadku kala tabanayaan, sida aad la socotaan dalka Soomaaliya waxaa dilay hogaan xumo, nin kasta oo la soo doorto waxa ugu horeeya ee uu diiradda saaraa sidii uu lacag u kasban lahaa iyo inuu u dhego nuglaado hadalada ka soo yeeraya beesha caalamka ee uma nego-nuglaadaan hadalada dadka Soomaaliyeed uga imaanaya, aniga waxaan idiin balanqaadayaa haddii aan ku guuleysto xilka Madaxweynenimada Soomaaliya inaan ku shaqeeyo rabitaanka dadka” ayuu yidhi Ismaaciil Maxamuud Hurre {Buubaa}.
